Actualitzacions en la programació cultural d’Alumni UV per a març

## Actualitzacions en la programació cultural d’Alumni UV per a març

Visita cultural d'Alumni UV a La Nau l'estiu passat. FOTO D'ARXIU.

Alumni UV, el col·lectiu d’amics i antics alumnes de la Universitat de València, ha adaptat el calendari d’activitats culturals previstes per a març amb motiu de l’emergència declarada durant la passada setmana. D’aquesta manera, ha resultat suspés el Club de Lectura QUIJOTE i posposada la visita a l’edifici històric de La Nau.

El Club en Castellà QUIJOTE que anava a reunir-se dimarts 4 de març al seu lloc habitual (sala Gonzalo Montiel del Centre Cultural La Nau, 18 hores) per a debatre entorn de la novel·la ‘La colonia’, de l’autora irlandesa **Audrey Magee**, reprendrà el col·loqui sobre aquesta lectura més endavant, la data del qual serà informada amb antel·lació.

No obstant, recorda que si vols formar part del Club, pots posar-te en contacte amb l’oficina Alumni UV a través d’aquest enllaç.

D’altra banda, la visita a l’edifici històric de la Universitat de València al carrer de La Nau del 6 de març passa a aquest dia 13. Es tracta d’una activitat gratuïta que compta amb la col·laboració del Voluntariat Cultural UV, encarregat de guiar les persones assistents pel patrimoni universitari més preat.

L’activitat està oberta al públic general i només cal realitzar la inscripció ací.

**Alumni Comparteix: Hivern i Festa**  
Dijous 27, es manté a la Facultat de Psicologia i Logopèdia la nova sessió d’Alumni Comparteix, un programa gratuït a proposta dels mateixos Alumni. Aquest mes se celebrarà la conferència Hivern i festa a la Comunitat Valenciana -ajornada el passat febrer-, a càrrec de l’Alumni i periodista cultural **Enrique Collado**, qui s’endinsarà en el significat del foc com a protagonista de celebracions com les Falles o les fogueres en temps de Quaresma, obrint camí cap a una nova estació, la primavera.

Enrique Collado treballa en el periodisme cultural i festiu des de 1987 i actualment dirigeix el projecte audiovisual ‘Som Patrimoni’, dedicat a la difusió de les festes, la cultura i les tradicions valencianes. És doctor en Farmàcia per la Universitat de València i doctor en Comunicació per la Universitat CEU Cardenal Herrera.

L’activitat és gratuïta i requereix inscripció prèvia ací.

Per últim, ja està oberta la inscripció gratuïta a l’Alumni Comparteix d’abril que, amb el títol Els darrers dies de la República i l’eixida del Consell de Defensa des de Gandia i Alacant, tindrà lloc a la capital de la Safor el dia 4. Durant el matí (de 9:30 a 16:30 hores), el professor jubilat i Alumni UV **Eladi Mainar** acompanyarà les persones assistents en la visita, a Gandia, de llocs estratègics per a la història de la guerra civil espanyola.

Més informació:

Arxivat en:
Fundació General UV
, Alumni UV
, Activitats AlumniUV

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar